钦定古今图书集成/明伦汇编/氏族典/第229卷 > 杨安国
## 钦定古今图书集成/明伦汇编/氏族典/第229卷 > 杨安国

按《宋史杨安国传》：“安国字君倚，密州安丘人。《五经》及
第，为枝江县尉。后迁大理寺丞，监兖州酒税，徙监益
州粮料院，入为国子监直讲。景祐初，置崇政殿说书，
安国以国子博士预选。久之，进天章阁侍讲，直龙图
阁，为天章阁待制，龙图阁直学士，进翰林侍讲学士，
历判尚书刑部、太常寺，纠察在京刑狱，累迁给事中。”
年七十馀卒，赠尚书礼部侍郎。